open-index/open-wikipedia-markdown huggingface dataset:
काशीप्रसाद जायसवाल

**काशीप्रसाद जायसवाल** (२७ नवम्बर १८८१ - ४ अगस्त १९३७), भारत के प्रसिद्ध इतिहासकार, पुरातत्व के अंतर्राष्ट्रीय ख्याति के विद्वान् एवं हिन्दी साहित्यकार थे।

## जीवन परिचय
उनका जन्म 27 नवम्बर 1881 को उत्तर प्रदेश के मिर्जापुर में एक धनी व्यापारी परिवार में हुआ था। उन्होने मिर्जापुर के लंदन मिशन स्कूल से एंट्रेंस की परीक्षा प्रथम श्रेणी में उत्तीर्ण की थी। इसके उपरान्त उच्च शिक्षा के लिये वे आक्सफोर्ड गये जहाँ इतिहास में एम ए किया। उन्होने 'बार' के लिये परीक्षा में भी सफलता प्राप्त की। भारत लौटने पर उन्होने कोलकाता विश्वविद्यालय में प्रवक्ता (लेक्चरर) बनने की कोशिश की किन्तु राजनैतिक आन्दोलन में भाग लेने के कारण उन्हें नियुक्ति नहीं मिली। अन्तत: उन्होने वकालत करने का निश्चय किया और सन् १९११ में कोलकाता में वकालत आरम्भ की। कुछ समय बाद वे पटना उच्च न्यायालय में आ गये (१९१४)।

वे सन् १८९९ में काशी नागरी प्रचारिणी सभा के उपमंत्री बने। उनके शोधपरक लेख 'कौशाम्बी', 'लॉर्ड कर्जन की वक्तृता' और 'बक्सर' आदि लेख नागरी प्रचारिणी पत्रिका में छपे। आचार्य महावीर प्रसाद द्विवेदी के 'सरस्वती' का सम्पादक बनते ही सन् १९०३ में काशीप्रसाद जायसवाल के चार लेख, एक कविता और 'उपन्यास' नाम से एक सचित्र व्यंग्य सरस्वती में छपे। काशीप्रसाद जी आचार्य रामचन्द्र शुक्ल के समकालीन थे ; दोनो कभी सहपाठी और मित्र रहे किन्तु बाद में दोनो में किंचिद कारणवश अमैत्री पनप गयी थी। 

सन् १९०९ में काशीप्रसाद जायसवाल को चीनी भाषा सीखने के लिये आक्सफोर्ड विश्वविद्यालय से छात्रवृत्ति मिली।

बिहार के तत्कालीन प्रशासक एडवर्ड गेट ने 'बिहार रिसर्च सोसाइटी' से जब 'बिहार रिसर्च जर्नल' के प्रकाशन का प्रबंध किया तो श्री जायसवाल उसके प्रथम संपादक हुए। उन्होंने 'पाटलिपुत्र' का भी संपादन किया। 'पटना म्यूजियम' की स्थापना भी आपकी ही प्रेरणा से हुई। १९३५ में 'रायल एशियाटिक सोसाइटी' ने लंदन में भारतीय मुद्रा पर व्याख्यान देने के लिये आपको आमंत्रित किया। आप इंडियन ओरिएंटल कांफ्रेंस (छठा अधिवेशन, बड़ौदा), हिंदी साहित्य सम्मेलन, इतिहास परिषद् (इंदौर अधिवेशन), बिहार प्रांतीय हिंदी साहित्य संमेलन (भागलपुर अधिवेशन) के सभापति रहे। स्वर्गीय राष्ट्रपति डा. राजेन्द्र प्रसाद के सहयोग से आपने इतिहास परिषद् की स्थापना की।

आपकी प्रकाशित पुस्तकों के नाम 'हिंदू पालिटी', 'ऐन इंपीरियल हिस्ट्री ऑव इंडिया', 'ए क्रॉनॉलजी ऐंड हिस्ट्री ऑव नेपाल' हैं। हिंदू, पालिटी का हिंदी अनुवाद (श्री रामचंद्र वर्मा) 'हिंदू राज्यतंत्र' के नाम से नागरीप्रचारिणी सभा, वाराणसी से प्रकाशित हुआ। आप नागरीप्रचारिणी पत्रिका के संपादक मंडल के सदस्य भी रहे।

## कृतियाँ
* अंधकारयुगीन भारत
* मनु ऐण्ड याज्ञवल्क्य
* हिन्दू पॉलिटी (हिन्दू राजतन्त्र)

## बाहरी कड़ियाँ
* Encyclopaedia of Historiography (Google book ; By M.M. Rahman)
* काशीप्रसाद जायसवाल अनुसंधान संस्थान, पटना

श्रेणी:भारतीय इतिहासकार
श्रेणी:1881में जन्मे लोग
श्रेणी:१९३७ में निधन
श्रेणी:पुरातत्व वैज्ञानिक
श्रेणी:हिन्दी साहित्यकार
पीसीबी

**पीसीबी** का मतलब ये हो सकता है:

* प्रिन्टेड सर्किट बोर्ड
* पाकिस्तान क्रिकेट बोर्ड
ऍड्वांस्ड माइक्रो डिवाइसेज़

**एड्वांस्ड माइक्रो डिवाइसेज़ इंका.** (**AMD**) () एक अमरीकी बहुराष्ट्रीय अर्धचालक उत्पाद कंपनी है।

thumb|200px|left|ए.एम.डी. मुख्यालय, सनिवेल, कैलीफोर्निया

## बाहरी कड़ियाँ

## सन्दर्भ

श्रेणी:कंप्यूटर
श्रेणी:अमेरिकी कम्पनियाँ
टेक्सस इंस्ट्रुमेंट्स

**टेक्सस इंस्ट्रुमेंट्स** (), एक अमरीकी बहुराष्ट्रीय अर्धचालक उत्पाद कंपनी है। यह टेक्सस, कैलीफोर्निया, संयुक्त राज्य में स्थित है। 

thumb|left|टेक्सस इंस्ट्रुमेंट्स, मुख्यालय; डेल्लस

## सन्दर्भ

## बाहरी कड़ियाँ

श्रेणी:संगणक कंपनी
श्रेणी:अमेरिकी कम्पनियाँ
हाइड्रालिक प्रेस

right|thumb|250px|ब्रामा का दाबक
right|thumb|250px|द्रवचालित दाबक का कार्यकरण सिद्धान्त - बल का गुणित होना
**द्रवचालित प्रेस** या **हाइड्रालिक प्रेस** (hydraulic press) वह मेकेनिज्म (जुगाड़) है जिसकी सहायता से बहुत बड़ी मात्रा में बल उत्पना करके किसी भारी वस्तु को उठाने या दबाने का काम लिया जा सकता है। यह लीवर के तुल्य बल का ट्रान्सफार्मेशन करता है। इसे इसके अन्वेशक के नाम पर **ब्रामा प्रेस** (Bramah press) भी कहते हैं।

द्रवचालित प्रेस (दाबक) पैस्कैल (Pascal) के द्रव-दाब संबंधी नियम के आधार पर काम करता है।

## इन्हें भी देखें
* सरल मशीन
* द्रवचालित मशीन
* द्रवचालित संचरण प्रणाली

श्रेणी:हाइड्रालिक्स
श्रेणी:मशीनी औजार
नागेश भट्ट

**नागेश भट्ट** या **नागोजि भट्ट** (1730–1810) संस्कृत के नव्य वैयाकरणों में सर्वश्रेष्ठ है। इनकी रचनाएँ आज भी भारत के कोने-कोने में पढ़ाई जाती हैं। ये महाराष्ट्र के ब्राह्मण थे। ये भट्टोजि दीक्षित के पौत्र हरिदीक्षित के शिष्य थे। इनके पिता का नाम शिव भट्ट और माता का नाम सतीदेवी था। पाणिनीय परम्‍परा में वरदराज के बाद इन्‍हीं का नाम लिया जाता है। इन्‍होंने व्‍याकरण पर ही प्रायः 10 से अधिक ग्रन्‍थ लिखे। व्‍याकरण के साथ ही साहित्य, धर्मशास्त्र, दर्शन, योग तथा ज्योतिष विषयों में भी इनकी अबाध गति थी।

प्रयाग के पास शृंगवेरपुर के राजा रामसिंह इनके आश्रयदाता थे। एक जनप्रवाद है कि नागेश भट्ट को सं. 1772 वि. में जयपुर राज में अश्वमेघ यज्ञ के अवसर पर आमंत्रित किया गया था। उस समय नागेश भट्ट संन्यास ले चुके थे। अतएव उन्होंने अश्वमेघ का निमंत्रण स्वीकार नहीं किया। नागेश के जीवन की क्रमबद्ध सामग्री नहीं मिलती।

बालशर्मा, नागेश भट्ट के प्रौढ़ शिष्यों में थे। उन्होंने मन्नुदेव और हेनरी कोलब्रुक की प्रेरणा से "धर्मशास्त्र संग्रह" नामक ग्रंथ लिखा था। इनकी प्रामाणिक शिष्यपरम्परा का अनुमान लगाना कठिन है।

## रचनाएँ
नागेश दार्शनिक वैयाकरण हैं। मौलिक रचनाओं के साथ-साथ इनकी प्रौढ़ टीका रचनाएँ भी पाई जाती हैं। इनके सभी ग्रन्थ छप गए हैं और व्यापक रूप से पढ़े-पढ़ाए जाते हैं। ग्रंथों में नई-नई उद्भावनाएँ की गई हैं। नवीन तर्क एवं उक्तियों का प्रयोग है, परन्तु महाभाष्यकार की सीमा में सब समाहित हो गया है। 

नागेश के नाम पर रसमञ्जरी टीका, लघुशब्देन्दुशेखर, बृहच्छब्देन्दुशेखर, परिभाषेन्दुशेखर, मञ्जूषा, लघुमञ्जूषा, परमलघुमञ्जूषा, स्फोटवाद, महाभाष्य-प्रत्याख्यान-संग्रह और पतंजलिकृत महाभाष्य पर उद्योत नामक टीकाग्रंथ पाए जाते हैं। इन ग्रंथों की छाया में प्रचुरग्रंथों की सृष्टि हुई है। टीका और टिप्पणियों की भरमार है। 

वैयाकरण-सिद्धांत-मंजूषा नागेश का व्याकरणदर्शनग्रन्थ है। इसका निर्माण उद्योत और परिभाषेन्दुशेखर से पूर्व हुआ है। मञ्जूषा, लघुमञ्जूषा, परमलघुमञ्जूषा ये तीनों ही व्‍याकरण के दार्शनिक ग्रन्‍थ हैं।

परिभाषेन्‍दुशेखर, पाणिनीयव्‍याकरण का व्‍याख्‍याग्रन्‍थ है। इसका अध्ययन व्यापार बहुत बड़ा है। अतएव इस यशस्वी ग्रन्थ पर अनेक टीकाएँ उपलब्ध हैं। लघुशब्देन्दुशेखर और बृहच्छब्देन्दुशेखर भट्टोजि दीक्षित कृत प्रौढमनोरमा की क्रमशः व्‍याख्‍या एवं विस्‍तृत व्‍याख्‍या हैं।

स्‍फोटवाद, स्‍फोटवाद का विवेचनग्रन्‍थ है। 

नागेश ने भानुदत्त की 'रसमंजरी' पर टीका की है। उस टीका की पाण्डुलिपि 'इंडिया ऑफिस', लन्दन की लाइब्रेरी में है। उसका लेखनकाल संवत् 1769 विक्रमी है।  

## सन्दर्भ

## बाहरी कड़ियाँ
*परिभाषेन्दुशेखरः (संस्कृत विकिस्रोत)
*गागर में सागर हैं परिभाषेन्दुशेखर की परिभाषाएँ
*नागोजि भट्ट कृत 'वृत्ति'

श्रेणी:संस्कृत वैयाकरण
श्रेणी:वैयाकरण
उर्जा रूपान्तरण की दक्षता

thumb|किसी निकाय द्वारा प्रदत्त उर्जा उसे दी गयी उर्जा से सदा कम होती है।

उर्जा का रूपान्तरण करने वाली किसी मशीन या तन्त्र के निर्गम (आउटपुट) और निवेश (इनपुट) उर्जाओं के अनुपात (रेशियो) को उस मशीन की **उर्जा रूपान्तरण की दक्षता** (Energy conversion efficiency) कहते हैं।

:
\eta = \frac{P_\mathrm{out}}{P_\mathrm{in}}


## उर्जा रूपान्तरण की दक्षता के कुछ प्रमुख उदाहरण

## सन्दर्भ

## बाहरी कड़ियाँ
* The Intelligent Energy - Europe programme: the EU's tool for funding action towards a more energy intelligent Europe

श्रेणी:उर्जा रूपान्तरण
मुकुट पर्वत

**मुकुट पर्वत** कामत पर्वत का सहायक शिखर है। इस पर्वत पर दो शिखर हैं, जो ७२४२ मी.(२३,७६० फीट) एवं ७,१३० मी.(२३,३९२ फीट) ऊंचे हैं। इनकी स्थिति निर्देशांक  पर, कामेट के उत्तर-पश्चिम में है। इन पर प्रथम चढ़ाई १९५१में हुई थी।

श्रेणी:कामत पर्वत
श्रेणी:हिमालय की चोटी
यांत्रिक लाभ

[right|thumb|250px|[उत्तोलक (लीवर) द्वारा प्राप्त यांत्रिक लाभ चित्र से स्पष्ट है। ब्बिन्दु **B** पर बहुत कम बल लगाकर भी **A** बिन्दु पर लटकी भारी वस्तु को उठाया जा सकता है।]]
भौतिकी और इंजीनियरी में किसी मेकेनिज्म द्वारा उत्पन्न बल तथा उस पर लगाये बल के अनुपात को **यांत्रिक लाभ** (mechanical advantage MA) कहते हैं।

:MA = \frac{\text{output force}}{\text{input force}}

घर्षणरहित आदर्श मेकेनिज्मों के लिये इसे निम्न प्रकार भी व्यक्त कर सकते हैं-
:MA = \frac{\text{distance over which effort is applied}}{\text{distance over which the load is moved}}

क्रेन आदि बहुत सारी युक्तियाँ यांत्रिक लाभ पर आधारित हैं जिनमें कम बल लगाकर भी बहुत अधिक बल या टॉर्क पैदा किया जाता है। ध्यान रहे कि कि इसमें कोई अतिरिक्त शक्ति या ऊर्जा उत्पन्न नहीं की जा रही है।

thumb|600px|center|अलग-अलग गीयर में होने से सायकिल में अलग-अलग यांत्रिक लाभ मिलता है

center|600px|thumb|घिरनी के प्रयोग द्वारा यांत्रिक लाभ प्राप्ति के कुछ उदाहरण
center|600px|thumb| नी-हिंज लीवर द्वारा प्राप्त यांत्रिक लाभ

## इन्हें भी देखें
* सरल मशीन

## बाहरी कड़ियाँ
* Gears and pulleys
* Mechanical engineering &mdash; pulleys
* Mechanical advantage &mdash; video

श्रेणी:यांत्रिक इंजीनियरी
श्रेणी:यान्त्रिकी
माना पर्वत

**मुकुट पर्वत** कामत पर्वत का सहायक शिखर है। माना शिखर ७२७२ मी. (२३८५८ फीट) ऊंचा है। इसकी स्थिति निर्देशांक  पर, कामेट से दक्षिण-दक्षिणपूर्व में है। माना शिखर पर प्रथम चढ़ाई १९३७ में हुई थी। इसके निकट ही माना दर्रा है।

श्रेणी:कामत पर्वत
श्रेणी:हिमालय की चोटी
अबी गमिन

**अबी गमिन** (Abi Gamin) या **इबी गमिन** (Ibi Gamin) हिमालय के गढ़वाल हिमालय खण्ड में स्थित एक ऊँचा पर्वत है जो कामेट पर्वत की एक सहायक चोटी है। इसका अधिकांश भाग भारत के उत्तराखण्ड राज्य के चमोली ज़िले में है और कुछ उत्तरी अंश तिब्बत के न्गारी विभाग में आता है।

## कामेट पर्वत का भाग
स्थलाकृतिक उदग्रता पर आधारित परिभाषा के अनुसार अगर दो शिखरों के निचले पहाड़ एक दूसरे से जुड़े हो और उनमें से एक अधिक ऊँचाई रखता हो और दूसरे वाले की स्वतंत्र उदग्रता 500 मीटर से कम हो तो दूसरे वाले को पर्वत न मानकर पहले वाले का ही भाग माना जाता है। अबी गमिन की ऊँचाई 7,355 मीटर है, जिस आधार पर वह विश्व का 77वाँ सर्वोच्च पर्वत होता, लेकिन वह कामेट पर्वत से जुड़ा है और उसकी स्वतंत्र उदग्रता केवल 217 मीटर है, यानि उसे कामेट पर्वत का ही भाग माना जाता है।

## इन्हें भी देखें
* कामेट पर्वत
* विश्व के सर्वोच्च पर्वत

## सन्दर्भ

श्रेणी:सात हज़ारी
श्रेणी:हिमालय के पर्वत
श्रेणी:उत्तराखण्ड के पर्वत
श्रेणी:तिब्बत के पर्वत
सुरु नदी

[thumb|200px|[कारगिल में बहती सुरु नदी।]]
**सुरु नदी** जम्मू एवं कश्मीर राज्य में बहने वाली एक नदी है। यह ज़ांस्कर शृंखला की पूर्वी एवं उत्तरी सीमा बनाती है। 
## सहायक एवं संदर्भ श्रोत

श्रेणी:आधार
श्रेणी:जम्मू और कश्मीर की नदियाँ
श्रेणी:ज़ांस्कर
फ्रेंक स्मिथ

**फ्रैंक सिडनी स्मिथ**, (६ जुलाई १९००-२७ जून १९४९) एक ब्रिटिश पर्वतारोही थे। इसके अलावा वे लेखक, फोटोग्राफर व जीववैज्ञानिक (पादप) भी थे। इन्होंने मूल रूप में विद्युत अभियांत्रिकी करने के बाद, रॉयल एयर फोर्स एवं कोडक में कार्य किया था। ये लेक्चरर भी रहे व लगभग २७ पुस्तकें भी लिखीं हैं। इनकी प्रसिद्धि पर्वतारोही के रूप में विशेष रही है। ये फ्रांस के माउंट ब्लैंक और भारत के कामेट पर्वतके प्रथम पर्वतारोही रहे। इनके अलावा इन्होंने १९३० के दशक में कंचनजंघा और माउंट एवरेस्ट के भी प्रयास किये।

श्रेणी:पर्वतारोही
श्रेणी:ब्रिटिश लोग
श्रेणी:ब्रिटिश लेखक
भगवा ध्वज

**भगवा ध्वज** भारत का ऐतिहासिक एवं सांस्कृतिक ध्वज है । यह हिन्दुओं और बौद्धो के महान प्रतीकों में से एक है। इसका रंग भगवा होता है। यह त्याग, बलिदान, ज्ञान, शुद्धता एवं सेवा का प्रतीक है। यह भारतीय संस्कृति का शास्वत सर्वमान्य प्रतीक है।

भगवा ध्वज, हिन्दू संस्कृति और बौद्ध संस्कृती एवं धर्म का शाश्वत प्रतीक है। यही ध्वज सभी मंदिरो, आश्रमों में लगाया जाता है। छत्रपति शिवाजी महाराज की सेना का यही ध्वज था।  प्रभु श्री राम, भगवान श्री कृष्ण और अर्जुन के रथों पर यही ध्वज लहराता था। 

छत्रपति शिवाजी के अनुसार ध्वज का भगवा रंग उगते हुए सूर्य का रंग है; अग्नि की ज्वालाओ का रंग है। उगते सूर्य का रंग और उसे ज्ञान, वीरता का प्रतीक माना गया और इसीलिए हमारे पूर्वजों ने इसे सबका प्रेरणा स्वरूप माना।

राष्ट्रीय स्वयंसेवक संघ ने परम पवित्र भगवा ध्वज को ही अपना गुरु माना है। संघ की शाखाओं में इसी ध्वज को लगाया जाता है, इसका ही वंदन होता है और इसी ध्वज को साक्षी मानकर सारे कार्यकर्ता राष्ट्रसेवा, जनसेवा की शपथ लेते  हैं। और उनको समझाया जाता है कि राष्ट्राध्वज तिरंगा के जैसे ही धर्म ध्वज का भगवा ध्वज सम्मान करे। 

भारत की स्वतंत्रता के बाद भगवा ध्वज को राष्ट्रीय ध्वज घोषीत करना चाहिए, ऐसा संघ तथा हिंदू संघटनों का आग्रह था। राष्ट्रीय स्वयंसेवक संघ के मुख्य कार्यालय नागपुर में हमेशा भगवा ध्वज लहराता है किन्तु स्वातंत्र्य दिवस तथा गणतंत्र दिवस पर राष्ट्रध्वज तिरंगा को भी मानवंदना दी जाती है।

## इन्हें भी देखें
* तिरंगा
* ध्वज
* बौद्ध ध्वज

## सन्दर्भ

श्रेणी:भारतीय संस्कृति
श्रेणी:हिन्दू धर्म
नेहरु पर्वतारोही संस्थान

**नेहरु पर्वतारोही संस्थान ** इस संस्‍थान की स्‍थापना 1965 ई.में हुई। इस संस्‍थान में पर्वतारोहण सिखाया जाता है। यहां एक हिमालयन संग्रहालय भी है। इस संग्रहालय में पर्वतारोहण से संबंधित पुस्‍तकें, फिल्‍म्‍ा तथा स्‍लाइडस रखे हुए हैं। यहां एक दुकान भी हैं। इसमें पर्वतारोहण से संबंधित सामान मिलता हैं। लोकेशन: टहरी झील के नजदीक राष्‍ट्रीय राजमार्ग संख्‍या 108 पर। वेबसाइट: nimindia.org समय: सुबह 10बजे से शाम 5 बजे तक। मंगलवार बंद। शुल्‍क: वयस्‍क के लिए 5 रु.तथा बच्‍चों के लिए 2 रु.।

श्रेणी:हिमालय के पारिक्षेत्र
हिमालय पर्वतारोहण संस्थान

thumb|200px|दार्जीलिंग स्थित हिमालय पर्वतारोहण संस्थान
**हिमालय पर्वतारोहण संस्थान** की स्थापना ४ नवंबर, १९५४ में भारत में पर्वतारोहण को क्रीड़ा के रूप में बढ़ावा देने हेतु की गई थी। यह तेनसिंह नोर्के और एडमंड हिलेरी क्ली १९८३ में माउंट एवरेस्ट पर चढ़ाई के उत्साह का परिणाम था। भारत के प्रथम प्रधानमंत्री श्री जवाहरलाल नेहरू के प्रयास से इसे दार्जीलिंग क्षेत्र में लगभग २१०० मीटर (६९०० फीट) की ऊँचाई पर बनाया गया। तेनज़िंग नोर्के इसके प्रथम अध्यक्ष बने।

इसके वर्तमान अध्यक्ष कर्नल जे एस ढिल्लों हैं।
## सन्दर्भ

## बाहरी कड़ियाँ
* आधिकारिक जालस्थल

श्रेणी:पर्वतारोहण
श्रेणी:भारत में स्थित संगठन
श्रेणी:दार्जीलिंग
श्रेणी:पश्चिम बंगाल
लक्ष्मी सहगल

**लक्ष्मी सहगल** (जन्म: 24 अक्टूबर 1914 - मृत्यु: 23 जुलाई 2012) डॉक्टर लक्ष्मी सहगल का जन्म 1914 में एक परंपरावादी  तमिल ब्राह्मण परिवार में हुआ और उन्होंने मद्रास मेडिकल कॉलेज से मेडिकल की शिक्षा ली, फिर वे सिंगापुर चली गईं। दूसरे विश्व युद्ध के दौरान जब जापानी सेना ने सिंगापुर में ब्रिटिश सेना पर हमला किया तो लक्ष्मी सहगल सुभाष चंद्र बोस की आज़ाद हिंद फ़ौज में शामिल हो गईं थीं।
250px|right|thumb|लक्ष्मी सहगल

## परिचय
डॉक्टर लक्ष्मी सहगल का जन्म 1914 में एक परंपरावादी तमिल परिवार में हुआ और उन्होंने मद्रास मेडिकल कॉलेज से मेडिकल की शिक्षा ली, फिर वे सिंगापुर चली गईं। दूसरे विश्व युद्ध के दौरान जब जापानी सेना ने सिंगापुर में ब्रिटिश सेना पर हमला किया तो लक्ष्मी सहगल सुभाष चंद्र बोस की आज़ाद हिंद फ़ौज में शामिल हो गईं थीं।वे बचपन से ही राष्ट्रवादी आंदोलन से प्रभावित हो गई थीं और जब महात्मा गाँधी ने विदेशी वस्तुओं के बहिष्कार का आंदोलन छेड़ा तो लक्ष्मी सहगल ने उसमे हिस्सा लिया।

उन्होंने 1938 में मद्रास मेडिकल कॉलेज से एमबीबीएस पूरा किया। उन्होंने 1940 में एक ही कॉलेज से स्त्री रोग और प्रसूति विज्ञान में डिप्लोमा भी प्राप्त किया और मद्रास के सरकारी कस्तूरबा गांधी अस्पताल में शामिल हो गए।

इसके बाद, वह सिंगापुर चली गई और भारत से गरीब और प्रवासी श्रमिकों के लिए एक क्लिनिक की स्थापना की।वे 1943 में अस्थायी आज़ाद हिंद सरकार की कैबिनेट में पहली महिला सदस्य बनीं।

आज़ाद हिंद फ़ौज की रानी झाँसी रेजिमेंट में लक्ष्मी सहगल बहुत सक्रिय रहीं। बाद में उन्हें कर्नल का ओहदा दिया गया लेकिन लोगों ने उन्हें कैप्टन लक्ष्मी के रूप में ही याद रखा।

## संघर्ष
आज़ाद हिंद फ़ौज की हार के बाद ब्रिटिश सेनाओं ने स्वतंत्रता सैनिकों की धरपकड़ की और 4 मार्च 1946 को वे पकड़ी गईं पर बाद में उन्हें रिहा कर दिया गया। लक्ष्मी सहगल ने 1947 में कर्नल प्रेम कुमार सहगल से विवाह किया और कानपुर आकर बस गईं। लेकिन उनका संघर्ष ख़त्म नहीं हुआ और वे वंचितों की सेवा में लग गईं। वे भारत विभाजन को कभी स्वीकार नहीं कर पाईं और अमीरों और ग़रीबों के बीच बढ़ती खाई का हमेशा विरोध करती रही हैं।

## वामपंथी राजनीति
यह एक विडंबना ही है कि जिन वामपंथी पार्टियों ने द्वितीय विश्वयुद्ध में जापान का साथ देने के लिए सुभाष चंद्र बोस की आलोचना की, उन्होंने ही लक्ष्मी सहगल को भारत के राष्ट्रपति का उम्मीदवार बनाया। लेकिन वामपंथी राजनीति की ओर लक्ष्मी सहगल का झुकाव 1971 के बाद से बढ़ने लगा था। वे अखिल भारतीय जनवादी महिला समिति की संस्थापक सदस्यों में से हैं।

## सम्मान
भारत सरकार ने उन्हें 1998 में पद्मविभूषण से सम्मानित किया। डॉक्टर लक्ष्मी सहगल की बेटी सुभाषिनी अली 1989 में कानपुर से मार्क्सवादी कम्युनिस्ट पार्टी की सांसद भी रहीं।

## मृत्यु
आजाद हिंद फौज की महिला इकाई की पहली कैप्टन रहीं स्वतंत्रता संग्राम सेनानी लक्ष्मी सहगल का कानपुर के एक अस्पताल में 23 जुलाई 2012 को निधन हो गया। उनकी हालत दिल का दौरा पड़ने के बाद से गम्भीर बनी हुई थी।

## बाहरी कड़ियाँ

* सम्भाविका शर्मा द्वारा लक्ष्मी सहगल: ए लाइफ ऑफ़ स्ट्रगल एंड सेक्रिफाइस (अंग्रेज़ी में)
* २००२ में रीडिफ़ पर साक्षात्कार

श्रेणी:1914 में जन्मे लोग
श्रेणी:आज़ाद हिन्द फ़ौज
श्रेणी:भारतीय स्वतन्त्रता संग्राम
श्रेणी:नास्तिक
श्रेणी:२०१२ में निधन
## संदर्भ
ध्वज

thumb|right|300px|भारत का राष्ट्रीय ध्वज तिरंगा

**ध्वज** या **झण्डा** अथवा **पताका** सामान्यतः कपड़े का बना एक संकेत है जो प्राय: एक दण्ड के शीर्ष पर लगाया जाता है। यह प्राय: किसी देश, सेना, संस्था अथवा समूह का प्रतीक होता है। सभी राष्ट्रों के अपने अद्वितीय झण्डे हैं जो उस देश के संकेत के रूप में प्रयोग किये जाते हैं। भारत का राष्ट्रीय ध्वज तिरंगा है जो केसरिया, सफ़ेद और हरे रंग की तीन पट्टियों और बीच की सफ़ेद पट्टी पर अशोक चक्र के चिह्नांकन के साथ व्यवहृत होता है। इस प्रकार अशोक चक्र में 24 तिलिया बनाई गई जो 24 घंटे का समय को बतलाती है।

## इन्हें भी देखे
* तिरंगा
* भगवा ध्वज
* यूनियन जेक

## बाहरी कड़ियाँ
* हिन्दू ध्वजों के विविध प्रकार
* World Flags List & World map
* Flags of the world, Flag images
* Flags Forum, discussion forum
* Interactive Flag Design, interactive flag design page using evolutionary algorithms
* Flag Identifier, tool for identifying a given flag
* Flag news and views
* Flags of all countries
* fotw.net, Flags of the World, an outstanding source of vexillological information, contributed to by a group of international volunteers.
* List of all Country Flags
* World Flag Database

## सन्दर्भ

श्रेणी:ध्वज
बिल टिल्मैन

मेजर हैरोल्ड विलियम बिल टिल्मै, CBE, DSO, MC एवं बार (१४ फ़रवरी १८९८&ndash;१९७७) एक इंग्लिश पर्वतारोही एवं अन्वेषक थे। इन्हें हिमालय पर्वतारोहण एवं सेलिंग वोयेज के लिये जाना जाता है।

श्रेणी:इंग्लैंड के लोग
श्रेणी:पर्वतारोही
नोयल ऑडेल

**नोयल एवार्ट ऑडेल** (२५ दिसम्बर १८९० - २१ फ़रवरी १९८७) एक ब्रिटिश भूगर्भशास्त्री एवं पर्वतारोही थे।

श्रेणी:पर्वतारोही
श्रेणी:इंग्लैंड के लोग
जावा आभासी मशीन

thumb|right|400px|जावा के आभासी यंत्र का कार्यविधि
**जावा आभासी मशीन** (Java Virtual Machine (JVM)) कम्प्यूटर साफ्टवेयर प्रोग्रामों एवं डेटा स्ट्रक्चरों का एक समुच्चय (समूह) है जो दूसरे कम्प्यूटर प्रोग्रामों एवं स्क्रिप्टों को चलाता है एवं इस प्रकार एक आभासी मशीन की तरह व्यवहार करता है। जावा आभासी मशीन का निवेश (इनपुट) *जावा बाइटकोड* (Java bytecode) कहलाता है जो माध्यमिक स्तर की कम्प्यूटर भाषा है (न उच्चस्तरीय भाषा, न मशीन भाषा)। यह भाषा स्टैक-आधारित, कपबिलिटी आर्किटेक्चर (stack-oriented, capability architecture) के इंस्ट्रक्शन सेट जसी है।

सन माइक्रोसिस्टम्स का दावा है कि 4.5 बिलियन JVM-सक्षम युक्तियाँ प्रचलन में हैं।

## कक्षा अधिभारण
कक्षा अधिभारक कार्यान्वयन को समझने व फ़ाइल को उसके स्वरूप के अनुरूप करता है। द्विआधारी फ़ाइलों में संग्रहीत कक्षा को सक्षम करता है।

## बाहरी कड़ियाँ
* The Java Virtual Machine Specification
* Overview of Java virtual machines (JVMs), Java development kits (JDKs), Java runtime environments (JREs) and related products
* 
* A decade after Java arrived, there have been improvements in the runtime performance of platform-independent virtual-machine based software.
* Sun to build virtual machine for iPhone - ComputerWorld
* Java Virtual Machine Download Link

श्रेणी:जावा प्रोग्रामन भाषा
ऊर्जा विज्ञान

उर्जा के प्रवाह एवं भण्डारण का वैज्ञानिक अध्ययन **उर्जा विज्ञान** (Energetics) कहलाता है। सर्वसामान्य रूप में उर्जा विज्ञान उन सिद्धान्तों को समझने की कोशिश करता है जो रूपान्तरण के समय उर्जा के उपयोगी एवं अनुपयोगी प्रवाह एवं भण्डारण की ठीक-ठीक व्याख्या करते हैं। 

चूंकि उर्जा का प्रवाह किसी भी पैमाने पर सम्भव है (क्वान्टम से लेकर जैवमण्डल या ब्रह्माण्ड तक) - उर्जाविज्ञान एक बहुत ही विस्तृत क्षेत्र वाली विधा है। उदाहरण के लिये इसमें उष्मागतिकी, रसायन विज्ञान, जैववैज्ञानिक उर्जा विज्ञान, जैवरसायन आदि समाहित हैं। 

## बाहरी कड़ियाँ
* Energetics - Encyclopedia Britannica, 1911 ed.
* A history of energetics
* Journal of Energetic Materials

श्रेणी:ऊर्जा
दन्तमंजन

right|thumb|250px|दन्तबुरुश पर दन्तमंजन-पेस्ट लगाते हुए
**दन्तमंजन** (Toothpaste) वह पेस्ट या जेल् (gel) है जिसे दन्तबुरुश पर लगाकर दाँतों की सफाई की जाती है। 
## दन्तमंजन (टूथपेस्ट) का इतिहास
टूथपेस्ट का प्रचलन सदियों पुराना रहा है। ईसा से लगभग ५०० वर्ष पूर्व चीन तथा भारत जैसे देशों में लोग हड्डियों व सीपियों के चूरे को मिलाकर देसी नुस्खों से तैयार टूथपेस्ट का इस्तेमाल करते थे। हालांकि आधुनिक टूथपेस्ट का चलन उन्नीसवीं सदी से शुरू हुआ। वर्ष १८२४ में पीबॉडी नामक एक डेंटिस्ट ने पहली बार टूथपेस्ट में साबुन का इस्तेमाल किया था। आगे चलकर १८५० के दशक में जॉन हैरिस ने टूथपेस्ट में चॉक जैसा घटक जोड़ा। वैसे यह न्यूयॉर्क सिटी में स्थित कोलगेट कंपनी ही थी, जिसने वर्ष १८७३ में पहली बार टूथपेस्ट का व्यापक पैमाने पर निर्माण किया। कोलगेट का यह उत्पाद उस वक्त जार में पेश किया गया था।

वर्ष १८९२ में न्यू लंदन के डॉ॰ वाशिंगटन शेफील्ड टूथपेस्ट को पहली बार सिमटने लायक ट्यूब में लेकर आए। इसके कुछ साल बाद कोलगेट ने भी अपनी टूथपेस्ट ट्यूब बाजार में पेश कर दी। वर्ष १९१४ में टूथपेस्ट में पहली बार फ्लोराइड का इस्तेमाल किया गया। शुरुआत में अमेरिकी डेंटल एसोसिएशन (एडीए) ने इस पर आपत्ति जताई, लेकिन बाद में इससे जुड़े शोध के नतीजों से संतुष्ट होने के बाद उसने अपनी मंजूरी दे दी।

## बाहरी कड़ियाँ
* दांत साफ करने के अतिरिक्त और क्या-क्या कर सकती है टूथपेस्ट
* Fluoride toothpaste history

## सन्दर्भ


श्रेणी:दाँत
श्रेणी:स्वास्थ्य
राजसिंहासन

**राजसिंहासन** या राजगद्दी (throne) वह अधिकारिक आसन है जिस पर राजा या रानी राज्य सम्बन्धी कार्यकलापों के निष्पादन के लिये बैठते हैं।

*राजसिंहासन मिलने* का भावार्थ यह भी है कि कोई किसी राज्य/क्षेत्र का राजा/रानी या सर्वेसर्वा बन गय।

## बाहरी कड़ियाँ
* RoyalArk- here India

श्रेणी:राजतंत्र
दाँत का बुरुश

right|thumb|200px|दांत बुरुश

**दाँत का बुरुश** (toothbrush) दाँत साफ करने के काम आता है। इसमें एक छोटा सा बुरुश होता है जिसमें पकड़ने के लिये हत्था (हंडिल) लगा रहता है।

## बुरुश का चुनाव
ब्रश खरीदते समय ब्रश की बनावट व रंग से भी अधिक महत्त्व इन बातों का होता है—

* ब्रश के रेशे मुलायम हों, सख्त नहीं।

* सभी रेशे शीर्ष छोर पर समान सतह पर कटे हों।

* अत्यधिक ऊबड़-खाबड़ रेशों का ब्रश मसूड़ों को छील सकता है।

* एक समान रेशे के हल्के से मुड़े हुए (अंदर की ओर) हैंडल वाले ब्रश अच्छे माने जाते हैं।

* ब्रश साफ करके बंद डिब्बे में रखें व प्रयोग से पहले धो लें।

* अच्छी कम्पनी का ब्रश ही खरीदें। यदि रेशे जरा भी कठोर लगें तो ब्रश बदल दें।

* अधिक टेढ़े-मेढ़े दांत हों तो कई आकार के सिरे वाला ब्रश प्रयोग में लाया जा सकता है किंतु नर्म ही होने चाहिए।

## बुरुश करने की सही विधि व सावधानियाँ
यद्यपि बहुत दंत चिकित्सक हर भोजन के बाद ब्रश करने की सलाह देते हैं, परन्तु व्यावहारिक रूप से यह सम्भव नहीं है—
* प्रत्येक व्यक्ति खाना-पीना करने के बाद साफ पानी से कुल्ला ढंग से करें।

* दांतों के बीच खाली जगह में अन्नकण फंसे नहीं रहने चाहिये। ऐसे अन्नकणों के निकालने के लिए टूथपिक का इस्तेमाल करें। मुलामम लकड़ी, तांबा, चांदी या सोने की साफ टूथपिक से अन्नकण निकालें।

* भूलकर भी ऑलपीन, सूई या लोहे की किसी भी वस्तु से दांत न कुरेदें। जरा-सी लापरवाही से टिटनस का रोग हो सकता है, घाव हो सकते हैं, जख्म हो सकते हैं और मसूड़ों का रोग भी हो सकता है।

* प्लाक 14 घंटे बाद बनना शुरू होता है। अतः दिन में दो बार प्रातःकाल शौच करने के बाद व रात्रि में सोते समय ब्रश अवश्य करना चाहिये।

* याद रखें, प्रत्येक दांत को साफ करना है और उसकी सतह को भी।

* पीछे की सतह को पहले साफ करें।

* दांतों की चबाने वाली सतह जरूर साफ होनी चाहिए।

* तालू तथा जीभ की भी, साफ, मुलामय जीभी से या हाथ की उंगलियों से सफाई अवश्य करें।

* नीचे के जबड़े के बीच वाले (आगे के) दांतों के पीछे (जीभ वाली सतह पर) दंत पाषाण अधिक बनाता है क्योंकि 
लार का सर्वाधाकि स्राव भी यहीं से होता है। इस सतह की सफाई जरूर करें।

* ऊपर के दांतों पर मसूड़ों से नीचे के दांतों पर मसूड़ों के ऊपर ब्रश अवश्य करना चाहिए।

* मीठी वस्तुएं जैसे बर्फी, रसगुल्ले, आइसक्रीम, चॉकलेट, टॉफी, शकरकंदी, गन्ना आदि खाने के बाद कुल्ला अवश्य करें।

* भोजन के अंत में सलाद कच्ची सब्जी, फल जैसे सेब आदि खाना स्वास्थ्य व दांतों के लिए लाभकारी रहता है। इनमें छिपे/फसें हुए अन्नकण भी निकल जाते हैं। बाद में सादे पानी से कुल्ला कर लें।

* यदि प्रत्येक नास्ते एवं भोजन के बाद नमक पानी मिले या फिटकरी के पानी का कुल्ला करें तो दांतों की सेहत के लिए अच्छा रहता है।

* प्रातःकाल ब्रश करने के बाद नमक के गुनगुने पानी से गरारे करने से गले के साथ-साथ दांतों की भी सफाई हो जाती है।

* सप्ताह में एक दिन एक चाय का चम्मच पिसे हुए नमक में दस-बारह बूंद शुद्ध पीली सरसों के तेल को मिलाकर, दांतों व मशूढों की उंगली से मालिश करें आठ-दस मिनट हल्के-हल्के मालिश करते रहें।

* नित्यप्रति (एक बार में) कम से कम तीन मिनट तक ब्रश अवश्य करना चाहिए।

## इन्हें भी देखें
* दातून
* दन्तमंजन
* दांत

## बाहरी कड़ियाँ
* पांच सौ साल पुराना है टूथब्रश का इतिहास
* Taking Care of Your Teeth Naturally
* American Dental Association statements on Toothbrushing
* International Toothbrush Collection, a searchable database
* BBC h2g2 The History of Toothpaste and Toothbrushes

श्रेणी:दाँत
श्रेणी:स्वास्थ्य
बहुलक (सांख्यिकी)

सांख्यिकी में किसी दिये हुए आकड़ों में जो मान सबसे अधिक बार आता है उसे **बहुलक** (mode) कहते हैं।
उदाहरण के लिए एक समस्या लेते है-

**निम्नलिखित संख्याओं का बहुलक क्या है**
2,4,10,1,3,4,6,4,1,6

यहां हम देखते है कि **1** की पुनरावृत्ति 2 बार, **2** की पुनरावृत्ति 1 बार, **3** की पुनरावृत्ति 1 बार, **4** की पुनरावृत्ति 3 बार, **6** की पुनरावृत्ति 2 बार, **10** की पुनरावृत्ति 1 बार हो रही है। क्योंकि इस संख्याओंं मे सर्वाधिक पुनरावृत्ति **4** की 3 बार हो रही है। अतः इन संख्याओं का बहुलक **4** है। 
     कहने का तात्पर्य यह कि अंकों किसी समूह में जिस अंक की सर्वधिक बार आवृति होती है, वही मूल्य उस समूह का बहुलक होता है।

माध्यो के सम्बन्ध का आधार=माध्य -बहुलक=3(माध्य-माध्यिका)

### बाहरी कड़ियाँ

* A Guide to Understanding & Calculating the Mode
* A problem involving the mean, the median, and the mode

श्रेणी:सांख्यिकी
फिनियन ब्रदरहुड

right|thumb|300px|रानी विक्टोरिया के शासनारम्भ के समय १८८७ का कार्टून
**फिनियन ब्रदरहुड** अंग्रेजी शासन से आयरलैंड की मुक्ति के हेतु निर्मित एक संगठन था। जॉन ओ महोनी ने 1848 में न्यूयार्क में इसकी नींव डाली। इसके सदस्यों को 'फीनियन्स'  (Fenian) कहते थे।

फीनियन ब्रदरहुड का उद्देश्य शस्त्रक्रांति और सैनिक कार्यवाइयों द्वारा आयरलैंड को स्वतंत्र करना था। 1866 में ब्रदरहुड ने कनाडा पर आक्रमण किया। फीनियन क्रांतिकारी आयरलैंड भी गए और विद्रोह की आग भड़कानी चाही। विद्रोह सफल नहीं हुआ। तब उन्होंने इंग्लैंड की बस्तियों पर बमबारी आरंभ की। 1867 में उन्होंने क्लर्केनवेल जेल पर धावा बोल दिया और विस्फोट से उसकी दीवार तोड़ दी। इन उग्र गतिविधियों के बावजूद आंदोलन अधिक दिनों तक जीवित न रह सका; फिर भी, आयरिश स्वतंत्रता की चेतना जाग्रत करने में इनकी भूमिका महत्वपूर्ण रही।

## बाहरी कड़ियाँ
* Fenian Brotherhood Collection
* Fenian Brotherhood Collection at the American Catholic Historical Society, digitized by Villanova University's Digital Library

श्रेणी:आयरलैण्ड
बिनसर वन्य अभयारण्य

**बिनसर वन्य अभयारण्य** (Binsar Wildlife Sanctuary) भारत के उत्तराखण्ड राज्य के अल्मोड़ा ज़िले में स्थित एक वन्य अभयारण्य है। यह अल्मोड़ा से लगभग ३४ किलोमीटर दूर है और समुद्र तल से लगभग २४१२ मीटर की उंचाई पर है। बिनसर लगभग ११वीं से १८वीं शताब्दी तक चन्द राजाओं की राजधानी रहा था। अब इसे वन्य जीव अभयारण्य बना दिया गया है।

## विवरण
बिनसर झांडी ढार नाम की पहाडी पर है। यहां की पहाड़ियां "झांदी धार" के रूप में जानी जाती हैं। बिनसर गढ़वाली बोली का एक शब्द है - जिसका अर्थ "नव प्रभात" है। यहां से अल्मोड़ा शहर का उत्कृष्ट दृश्य, कुमाऊं की पहाडियां और ग्रेटर हिमालय भी दिखाई देते हैं। घने देवदार के जंगलों से निकलते हुए शिखर की ओर रास्ता जाता है, जहां से हिमालय पर्वत श्रृंखला का अकाट्य दृश्‍य और चारों ओर की घाटी देखी जा सकती है। बिनसर से हिमालय की केदारनाथ, चौखंबा, त्रिशूल, नंदा देवी, नंदाकोट और पंचोली चोटियों की ३०० किलोमीटर लंबी शृंखला दिखाई देती है, जो अपने आप में अद्भुत है और ये बिनसर का सबसे बड़ा आकर्षण भी हैं।

## वन्यजीव
बिनसर अभयारण्य में तेंदुआ पाया जाता है। इसके अलावा हिरण और चीतल तो आसानी से दिखाई दे जाते हैं। यहां २०० से भी ज्यादा तरह के पक्षी पाये जाते हैं। इनमें मोनाल सबसे प्रसिद्ध है ये उत्तराखंड का राज्य पक्षी भी है किन्तु अब ये बहुत ही कम दिखाई देता है। अभयारण्य में एक वन्य जीव संग्रहालय भी स्थित है।

## बिन्सर महादेव
रानीखेत से १९ किलोमीटर की दूरी पर बिन्सर महादेव मंदिर समुद्र तल से २४८० मीटर की ऊंचाई पर स्थित इस क्षेत्र का प्रमुख मंदिर है। मंदिर चारों तरफ से घने देवदार के वनों से घिरा हुआ है। मंदिर के गर्भगृह में गणेश, हरगौरी और महेशमर्दिनी की प्रतिमा स्थापित है। महेशमर्दिनी की प्रतिमा पर मुद्रित नागरीलिपि मंदिर का संबंध नौवीं शताब्दी से जोड़ती है। इस मंदिर को राजा पीथू ने अपने पिता बिन्दू की याद में बनवाया था। इसीलिए मंदिर को बिन्देश्वर मंदिर के नाम से भी जाना जाता है। यहां हर साल जून के महीने में बैकुंड चतुर्दिशी के अवसर पर मेला लगता है। मेले में महिलाएं पूरी रात अपने हाथ में दिए लेकर सन्तान प्राप्ति के लिए आराधना करती हैं। गढवाल जनपद के प्रसिद्ध शिवालयों श्रीनगर में कमलेश्वर तथा थलीसैण में बिन्सर शिवालय में बैकुंठ चतुर्दशी के पर्व पर अधिकाधिक संख्या में श्रृद्धालु दर्शन हेतु आते हैं तथा इस पर्व को आराधना व मनोकामना पूर्ति का मुख्य पर्व मानते हैं।

## बिनसर मंदिर
पौड़ी मुख्यालय से ११८ किलोमीटर दूर थैलीसैंण मार्ग पर ८००० फीट की ऊँचाई पर स्थित है। यहाँ का प्रसिद्ध बिनसर मन्दिर देवदास के सघन वृक्षो से आच्छादित ९००० फीट पर दूधातोली के ऑचल में विद्यमान है। जनश्रुति के अनुसार कभी इस वन में पाण्डवों ने वास किया था। पाण्डव एक वर्ष के अज्ञातवास में इस वन में आये थे और उन्होंने मात्र एक रात्रि में ही इस मन्दिर का निर्माण किया। 

## इन्हें भी देखें
* अल्मोड़ा ज़िला

## सन्दर्भ

श्रेणी:अल्मोड़ा जिला
श्रेणी:उत्तराखण्ड के वन्य अभयारण्य
फ़ीनिक्स (मिथक)

right|thumb|300px|फ़ीनिक्स पक्षी का एक चित्रण
::*अगर आप अमरपक्षी (फ़ीनिक्स) नाम के [[तारामंडल]] के बारे में जानकारी ढूंढ रहें हैं, तो [[अमरपक्षी तारामंडल]] का लेख देखिये*
**फ़ीनिक्स** या **अमरपक्षी** या **मायापंछी** (अंग्रेज़ी: Phoenix, यूनानी: Φοίνιξ, अर्मेनियाई: Փիւնիկ, फ़ारसी: ققنوس, अरबी: العنقاء أو طائر الفينيق, चीनी: 鳳凰 or 不死鳥, हिब्रू: פניקס) एक प्राचीन मृथक ज्वलन्त-पक्षी है जो अरब, ईरानी, यूनानी, रोमन, मिस्र, चीनी और भारतीय मृथकों व दंतकथाओं में पाया जाता है।

फ़ीनिक्स एक बेहद रंगीन पक्षी है जिसकी दुम सुनहरी या बैंगनी होती है (कुछ कथाओं के अनुसार हरी या नीली). इसका जीवनचक्र ५०० से १००० वर्षों का होता है जिसके अंत में यह खुद के इर्द-गिर्द लकडियों व टहनियों का घोसला बनाकर उसमें स्वयं जल जाता है। घोसला और पक्षी दोनों जल कर राख बन जाते हैं और इसी राख से एक नया फ़ीनिक्स या उसका अंडा पुनर्जन्म लेता है। इस नए जन्मे फ़ीनिक्स का जीवन काल पुराने फ़ीनिक्स जितना ही होता है। कुछ कथाओं के अनुसार नया फ़ीनिक्स अपने पुराने रूप की राख एक अंडे में भर कर मिस्र के शहर हेलिओपोलिस (जिसे यूनानी भाषा में "सूर्य का शहर" कहते हैं) में रख देता है। यह कहा जाता है कि इस पक्षी की चिख़ के मधुर गीत जैसी होती है। अपने ही राख से पुनर्जन्म लेने की काबलियत के कारण यह माना जाता है कि फ़ीनिक्स अमर है हालांकि कुछ कहानियों के अनुसार नया फ़ीनिक्स पुराने का बच्चा होता है। कुछ प्राचीन कहानियों के अनुसार ये मानवों में तबदील होने की काबलियत रखते हैं।

## बाहरी कड़ियाँ
* द अबेरदीन बेस्तियारी में फ़ीनिक्स की एंट्री
* डेव'स मिथिकल क्रिचर्स एंड प्लेसेस: फ़ीनिक्स
* मिथोलोजिकल क्रिचर्स - द फ़ीनिक्स Helium.com पर https://web.archive.org/web/20080222012311/http://www.helium.com/tm/146590/interesting-loved-myths-phoenixthe
* जायंट फ़ीनिक्स पपेट फ्रॉम 2001 एनवाय विलेज हैलोवीन परेड
* द मेडिवल बेसटियरी: फ़ीनिक्स
* फ़ीनिक्स फ्रॉम इण्डिया
* अकाउंट ऑफ़ द ग्रेशियन ऑथर, फ्लेवियस, फिलोस्ट्रेट्स
* चीन में फ़ीनिक्स

श्रेणी:यूनानी मिथक
श्रेणी:कालपनिक जीव
ब्लैक टी

thumb|300px|right|काली चाय का प्याला
right|thumb|300px|दार्जिलिंग की काली चाय की सूखी पत्तियाँ
**काली चाय** एक प्रकार की चाय होती है। यह अधिक ऊलॉन्ग व वाइट टी से अपेक्षाकृत ऑक्सीकृत होती है। इसकी चार प्रजातियां होती हैं और सभी कैमेलिया साइनेन्सिस से प्राप्त होती हैं।

## सन्दर्भ

## बाहरी कड़ियाँ
ब्‍लैक टी के 11 आश्‍चर्यजनक लाभ

*
श्रेणी:काली चाय
श्रेणी:चाय
श्रेणी:पेय
गणितीय नियतांक

**गणितीय नियतांक** (mathematical constant) वह संख्या (प्राय: वास्तविक संख्या) है जो गणित में स्वभावत: उत्पन्न होती हैं। उदाहरण - पाई (**π**), आयलर संख्या ई (**e**) आदि।

## नियतांक एवं श्रेणियाँ

—तालिका संरचना--

***मान** : नियतांक का संख्यात्मक मान
***[[लैटेक्स]] (LaTeX)**: TeX प्रारूप में सूत्र या श्रेणी
***[[सूत्र]]**: मैथमैटिका (Mathematica) या वुल्फ्रैम अल्फा (Wolfram Alpha) आदि में प्रयोग के लिए
***[[OEIS]]**: On-Line Encyclopedia of Integer Sequences

***[[सतत भिन्न]]**: सरल प्रारूप [to integer; frac1, frac2, frac3, ...] में। (यदि आवर्ती हो तो कोष्टक में)
***[[Nº]]**:
**\mathbb  Z - पूर्णांक
** \mathbb R/Q - परिमेय संख्या
** \mathbb I - अपरिमेय संख्या
** \mathbb T - प्रागनुभविक संख्या (Transcendental number)
** \mathbb C - समिश्र संख्या (complex number)
** \mathbb H-क्वाटरनीयोन्ज़ (Quarternions)
** \mathbb O - ऑक्टोनॉट्स/ऑक्टोनीयन 
(octonion)
** \mathbb S - sedenions
''इस सूची के 'मान', 'नाम', 'OEIS' आदि पर क्लिक करके इस सूची को आवश्यकतानुसार क्रमित (ordered) कर सकते हैं।

## सन्दर्भ

## बाहरी कड़ियाँ
* Constants - from Wolfram MathWorld
* Inverse symbolic calculator (CECM, ISC) (tells you how a given number can be constructed from mathematical constants)
* On-Line Encyclopedia of Integer Sequences (OEIS)
* Simon Plouffe's inverter
* Steven Finch's page of mathematical constants
* Xavier Gourdon and Pascal Sebah's page of numbers, mathematical constants and algorithms

श्रेणी:गणित
*
कामेल्या सीनेन्सीस्

**चाय** (***कामेल्या सीनेन्सीस्***) महत्‍वपूर्ण बागान फसल है। ग्रीन टी और ब्लैक टी एक ही पौधे से मिलती हैं। ब्लैक व ग्रीन टी में समान मात्रा में फ्लेवनायड्स पाए जाते हैं। हालांकि दोनों तरह की चाय में पाए जाने वाले अलग-अलग प्रकार के फ्लेवनायड्स मौजूद होते हैं, जिनकी कार्यप्रणाली भी अलग-अलग होती है। 

## भारत में खेती

भारत में ४३६०५७ हैक्‍टेयर में चाय की खेती होती है। जिसमें से ८७९९३ हैक्‍टेयर दक्षि‍ण भारत में है। असम (५३प्रति‍शत) पश्चिम बंगाल (२३.९ प्रति‍शत), तमिलनाडु (११.३ प्रति‍शत) और केरल ८.४४ प्रति‍शत) प्रमुख चाय उत्‍पादक राज्‍य हैं। त्रिपुरा, कर्नाटक, हिमाचल, उत्तर प्रदेश, सिक्किम, बिहार, मणिपुर, उड़ीसा, नागालैंड और अरूणाचल प्रदेश में भी चाय उगायी जाती है। भारत में चाय उद्योग १५० से अधिक वर्ष पुराना है जिससे ६००० करोड़ रूपए का राजस्‍व प्राप्‍त होता है। इस उद्योग से १० लाख लोगों को प्रत्‍यक्ष रोजगार मिलता है। जिन पर ४० लाख लोग आश्रित हैं। भारत में चाय का उत्‍पादन १९४७ में २५ करोड़ किग्रा. था जो १९९९ में ८०.५ करोड़ किग्रा. हो गया।
## चित्रदीर्घा

Image:Camellia_sinensis_-_Köhler–s_Medizinal-Pflanzen-025.jpg|कामेल्या सीनेन्सीस्, पुष्प एवं बीज
Image:Camellia sinensis-fruto.jpg|बीज सहित फल 
Camellia sinensis MHNT.BOT.2016.12.24.jpg|Camellia sinensis - Museum specimen


## सन्दर्भ

## बाहरी कड़ियाँ

साइनेन्सिस, कामेल्या
साइनेन्सिस, कामेल्या
सीनेन्सीस्, कामेल्या
सीनेन्सीस्, कामेल्या
जॉन डिवी

thumb|जॉन डुई
**जान डुई** (John Dewey ; 1859-1952) संयुक्त राज्य अमेरिका के शिक्षाशास्त्री, दार्शनिक एवं मनोवैज्ञानिक थे।

## जीवनी
**जॉन डुई** का जन्म संयुक्त राष्ट्र अमरीका के बर्लिंगटन नगर में हुआ था। बर्माट प्रदेश अपने प्राकृतिक सौंदर्य के लिये प्रसिद्ध है। अतः डुई के जीवन पर नैसर्गिक वातावरण का पर्याप्त प्रभाव पड़ा और उसकी अभिरूचि दर्शनशास्त्र में हुई। उच्च शिक्षा प्राप्त करने के पश्चात् डुई ने अध्यापन कार्य मिनेसोटा विश्वविद्यालय में 1888-89 तक, मिशीगन विश्वविद्यालय में 1889 से 94 तक तथा शिकागो विश्वविद्यालय में 1894 से 1904 तक किया। शिकागो विश्वविद्यालय में दर्शनशास्त्र का अध्यापन करते हुए डुई ने शिक्षाशास्त्र के अध्यापन में भी रुचि ली। शिकागो में डुई ने शिक्षा संबंधी अनेक प्रयोग किए और कालांतर में उसने ऐसी शैक्षिक विचारधारा को जन्म दिया जो प्रोगेसिव मानी गई। डुई की पुस्तक **द स्कूल ऐंड सोसाइटी (1899)**अत्यंत लोकप्रिय हुई। इस ग्रंथ के माध्यम से डुई के प्रगतिशील शैक्षिक विचारों का प्रचार हुआ।

शिकागो विश्वविद्यालय से डुई कोलंबिया विश्वविद्यालय में आ गया। इस विश्वविद्यालय में डुई ने शिक्षा के दार्शनिक आधारों की विशद व्याख्या की और इसके फलस्वरूप उसका शिक्षादर्शन संबंधी ग्रंथ **डिमौक्रेसी ऐंड एज्युकेशन (1916)** में प्रकाशित हुआ। शिक्षाशास्त्रीयों का मत है कि डिमोक्रेसी ऐंड एज्युकेशन डुई का सर्वश्रेष्ठ ग्रंथ है। डुर्न ने शिक्षा के क्षेत्र सार्वजनिक विद्यालयों की सुव्यवस्था पर अत्यधिक बल दिया क्योंकि इनके माध्यम से ही सामाजिक प्रगति संभव है। डुई के अनुसार आदर्श विद्यालय समाज का लघु रूप प्रस्तुत करता है। जहाँ तक शिक्षा के उद्देश्य का संबंध है, डुई इस मत का था कि शिक्षा का उद्देश्य लोगों में सामाजिक कुशलता का विकास करना होना चाहिए। उसने क्रिया द्वारा शिक्षा पर भी बल दिया। वास्तव में प्रगतिशील शिक्षा क्रियात्मक है। इसके अतिरिक्त डुई ने खेल, रचना, प्रकृतिसाहचर्य तथा भावाभिव्यक्ति को भी शिक्षा का साधन माना। संक्षेप में, डुई शिक्षा को सामाजिक प्रगति का साधन मानता है। उसके अनुसार शिक्षा का व्यावहारिक होना अत्यंत आवश्यक है। आधुनिक शिक्षा से प्रयोगवादी  प्रवृत्ति का विकास करने में डुई का महत्वपूर्ण स्थान रहा है।

## सन्दर्भ

## बाहरी कड़ियाँ
* ''Center for Dewey Studies 
* John Dewey Society
* 
* Democracy and Education: An Introduction to the Philosophy of Education  hypertext from American Studies at the University of Virginia.
* Another biography with easier readability
* Excerpts from Experience and Nature  (pdf file)
* Impressions of Soviet Russia
* Small site on John Dewey 
* John Dewey Papers at Southern Illinois University Carbondale 
* John Dewey Chronology at Southern Illinois University 
* Information about John Dewey and F. Mathias Alexander
* John Dewey: His Life and Work  4-minute clip from a documentary film used primarily in higher education.
* More information about John Dewey and F. Mathias Alexander 
* Article on Dewey's Moral Philosophy in Stanford Encyclopedia of Philosophy 
* Article on Dewey's Political Philosophy in Stanford Encyclopedia of Philosophy 
* Dewey page from Pragmatism Cybrary
* Stanford Encyclopedia of Philosophy
* The Internet Encyclopedia of Philosophy at Northwest Missouri State University

श्रेणी:यूएसए
श्रेणी:दार्शनिक
श्रेणी:शिक्षाशास्त्री
लंगोट

**लंगोट** पुरुषों द्वारा पहना जाने वाला एक अन्त:वस्त्र है। यह पुरुष जननांग को ढककर एवं दबाकर रखने में सहायता करता है। भारत में इसका उपयोग पहले बहुत होता था। आजकल भी ब्रह्मचारी, साधु-सन्त, अखाड़ा लड़ने वाले पहलवान आदि इसका उपयोग करते हैं। 

लंगोट किसी भी रंग का हो सकता है किन्तु लाल लंगोट विशेष रूप से लोकप्रिय है। यह पूरी तरह से खुला हुआ त्रिकोणाकार कपड़े का बना होता है। 

## इन्हें भी देखें
* बिकनी

श्रेणी:भारतीय पोशाक
श्रेणी:अन्तःवस्त्र
छद्मइतिहास

**छद्मइतिहास** (Pseudohistory) उन लेखों/रचनाओं के लिये प्रयुक्त किया जाता है जिनकी सामग्री की प्रकृति 'इतिहास जैसी' होती है किन्तु वे इतिहास-लेखन की मानक विधियों से मेल नहीं खाती। इसलिये उनके द्वारा दिये गये निष्कर्ष भ्रामक एवं अविश्वसनीय बन जाते हैं। प्राय: राष्ट्रीय, राजनैतिक, सैनिक, एवं धार्मिक विषयों के सम्बन्ध में नये एवं विवादित और काल्पनिक तथ्यों पर आधारित इतिहास को छद्मइतिहास की श्रेणी में रखा जाता है। 

## बाहरी कड़ियाँ
* Pseudohistory entry at Skeptic's Dictionary
* "Pseudohistory and Pseudoscience" Program in the History of Science and Technology, University of Minnesota, Minneapolis MN, USA.
* "The Restoration of History" from *[[Skeptic (U.S. magazine)]]*.
* The Hall of Ma'at

श्रेणी:Fringe theory
श्रेणी:छद्म सिद्धान्त
*
दावोस

thumb|दावोस
**दावोस** (रोमांश: *तवाउ*, इतालवी: तवाते) स्विट्ज़रलैंड की एक तहसील है। यह प्राटिगाउ जिले में स्थित है। इस कस्बे की स्थिति लैंड वासर नदी के तट पर, स्विस आल्प्स पर्वत के प्लेसूर शृंखला और अल्बूला शृंखला के बीच स्थित है। की ऊंचाई पर, ये यूरोप का सबसे ऊंचा शहर है।

## सन्दर्भ

श्रेणी:स्विट्ज़रलैंड के शहर
क्लॉस एम श्वाब

**क्लॉस एम श्वाब** (जन्म:३० मार्च १९३८) एक जर्मन आर्थिकशास्त्री हैं। ये विश्व आर्थिक मंच के संस्थापक एवं कार्यपालक अध्यक्ष रहे हैं। इनकी पत्नी एव्णं पूर्व सचिव, हिल्ड, ने श्वैब फ़ाउंडेशन फ़ॉर सोशल एन्टर्प्रेन्योरशिप की स्थापना इनके संग ही की थी। इनका जन्म १९३८ में जर्मनी के रैवन्सबर्ग में हुआ था।

## सन्दर्भ

## बाहरी कड़ियाँ

श्रेणी:जर्मनी के लोग
विश्व पुस्तक मेला २०१०

[thumb|200px|right|विश्व पुस्तक मेला, [प्रगति मैदान, नई दिल्ली में प्रतिवर्ष आयोजित होता है।]]
**[[विश्व पुस्तक मेला]] २०१०**, नई दिल्ली में ३० जनवरी, २०१० से प्रगति मैदान में आरंभ हुआ है। यह मेला ७ फरवरी, २०१० तक चलेगा। यहां एक दर्जन से अधिक हॉल और खुले में टेंट में लाखों पुस्तकों का प्रदर्शन किया गया। यह १९वां विश्व पुस्तक मेला नेशनल बुक ट्रस्ट (एनबीटी) द्वारा एक वर्ष के अंतराल पर आयोजित किया जाता है। इस मेले को इस वर्ष राष्ट्रकुल खेल को समर्पित किया गया है। कॉमनवेल्थ गेम्स के नाम एक पूरा पवेलियन है, जिसमें खेल से जुड़ी दुनियाभर की किताबें हैं। इसके लिए कैटलॉग भी बनाया गया है, ताकि बाद में भी उन पुस्तकों के बारे में विस्तृत जानकारी प्राप्त की जा सके और उसका लाभ उठाया जा सके। भारत के पहले प्रधानमंत्री पं.जवाहरलाल नेहरू पर अलग से पुस्तकें प्रदर्शित की गई हैं। इसके तहत नेहरू पर लिखी दुनियाभर की किताबों को शामिल किया गया है। मेले में एक बाल पवेलियन भी है, जिसमें अनेक गैर-लाभ संगठन (*एन.जी.ओ*) द्वारा बच्चों की रचनात्मकता को प्रोत्साहित करने वाली गतिविधियां हो रही हैं।

इस बार कई विशेष सुविधाएं उपलब्ध कराई जा रही हैं, जिनमें विशेष पवेलियन में विशेष पुस्तकों मिलेंगीं। युवा और बच्चों की विभिन्न गतिविधियों के लिए विशेष व्यवस्था की गई, कई एनजीओज और स्कूलों के सहयोग से सुबह के समय बच्चों के लिए तरह-तरह के कार्यक्रम करते हैं। अपराह्न् ३ से ५ बजे के बीच युवाओं के लिए कार्यक्रम होते हैं। इस दौरान खेल की प्रसिद्ध हस्तियां यहां आएंगी और युवाओं को प्रोत्साहित करेंगी। प्रकाशकों के लिए पुस्तक संबंधी कार्यक्रमों के आयोजन के लिए तीन मंच हैं। ये तीनों मंच भूतल में हैं, ताकि अधिक से अधिक लोग शामिल हो सकें। ३० जनवरी को केन्द्रीय मानव संसाधन विकास मंत्री कपिल सिब्बल ने इस प्रदर्शनी का उद्घाटन किया। इस बार पिछली बार से अधिक स्टॉल हैं व हॉल नंबर १ से लेकर १२ए तक और १४ व १८ के अलावा काफी जगह हॉल के बाहर भी तैयार की गई है। मेले में लगभग ९० प्रतिशत अंग्रेजी की किताबें हैं। हिंदी और भारतीय भाषाओं के प्रकाशक हॉल नम्बर १२ए में ग्राहकों के लिये उपस्थित हैं। अनेक देशों की भारत स्थित शाखाओं ने तो मेले में अपने लिए जगह सुरक्षित कराई है, १५ अन्य देशों ने मेले में पाठकों के लिए पुस्तकों को प्रदर्शित किया है।
दुनियाभर के प्रकाशकों की सैकड़ों नई किताबें यहां मिलेंगी, काफी संख्या में नई किताबों का विमोचन भी होगा।
दिनाक ३१ जनवरी को प्रसिद्ध लेखक शिवमूर्ति के उपन्यास तर्पण का लोकार्पण विश्वनाथ त्रिपाठी ने किया।
## सन्दर्भ

## बाहरी कड़ियाँ
* नेशनल बुक ट्रस्ट के आधिकारिक जालस्थल पर १९वां विश्व पुस्तक मेला- २०१०

श्रेणी:विश्व पुस्तक मेला
श्रेणी:नई दिल्ली
श्रेणी:हिन्दी विकि डीवीडी परियोजना
श्रेणी:2010
हरिदास ठाकुर

**हरिदास ठाकुर** (जन्म 1451 या 1450) महान वैष्णव सन्त थे। उन्होने हरे कृष्ण आन्दोलन के आरम्भिक प्रसार में महती भूमिका अदा की। रूप गोस्वामी तथा सनातन गोस्वामी के अतिरिक्त वे चैतन्य महाप्रभु के वे प्रमुख शिष्य थे।

## परिचय
हरिदास ठाकुर का जन्म खुलना जिले (सम्प्रति बंगलादेश में) के बूढ़न ग्राम में सं0 1507 में एक ब्राह्मण कुल में हुआ। इनके पिता का नाम सुमति तथा माता का गौरी था। ये छह महीने के थे तभी पिता की मृत्यु हुई और माता सती हो गई। मरने के पहले बालक को पिता ने एक कुटुंबी को सौंप दिया था जो कारणवश मुसलमान हो गया था पर उसने सच्चाई से इनकी धर्मरक्षा करते हुए पालन किया और कुछ बड़े होते ही पिता का अंतिम संदेश सुनाकर इन्हें विदा कर दिया। तदनुसार इन्होंने नामजप का व्रत लिया और एकांत सेवन करने लगे। 

इनकी ख्याति बढ़ी जिससे एक दुष्ट धनी ने एक वेश्या को परीक्षार्थ इनके पास भेजा पर फल उलटा हुआ। वह स्वयं भक्त हो गई। ये यहाँ से अन्यत्र चले गए पर वहाँ के नवाब ने एक यवन को हिंदू धर्मानुसार आचरण करते सुनकर पकड़ मँगवाया और बेंत मारते-मारते प्राण लेने का दंड दिया। पर ये समाधि में रत थे अतः बच गए। इस पर नवाब ने क्षमायाचना की। यहाँ से ये फुलिया जाकर कुछ दिन रहे और फिर बलराम आचार्य के पास चाँदपुर गए। यहीं श्री रघुनाथदास ने इनके सत्संग से लाभ उठाया था। यहाँ से यह श्री अद्वैताचार्य के पास शांतिपुर गए और वहाँ से श्री गौरांग के बुलाने पर नदिया पहुँचे। श्री नित्यानन्द के साथ ये हरि-नाम-प्रचार में लग गए। यहाँ से ये जगदीशपुरी गए। ये तीन लाख नामजप के व्रती थे और उसे अंत तक निबाहा। संवत् 1582 में यहीं इनका शरीर छूटा। समुद्र के किनारे इनका पक्का गोल समाधिमंदिर है, जिसके कुएँ का पानी मीठा है।

## बाहरी कड़ियाँ
*स्वामी हरिदास जी का व्यक्तित्व बड़ा ही विलक्षण था 

## सन्दर्भ

श्रेणी:हिन्दू आध्यात्मिक नेता
श्रेणी:इस्लाम से हिन्दू धर्मान्तरित
डॅनवर

**डॅनवर** (*Denver*) संयुक्त राज्य अमेरिका के कोलोरैडो राज्य की राजधानी और सबसे बड़ा नगर है। यह रॉकी पर्वत की तलहटी में दक्षिणी प्लैट नदी तट बसा हुआ है। इस नगर के लिए एक उपनाम है *द माइल हाई सिटी* अर्थात मील ऊँचा नगर, क्योंकि यह समुद्र तल से बहुत ऊँचाई पर बसा हुआ है। डेनवर के राज्य राजधानी भवन पर स्थित एक बिन्दू पर यह ५,२८० फीट (१,६०९ मीटर) ऊँचा है। डेनवर, डेनवर ब्रोंकोस फुटबॉल टीम का गृह नगर है, यह खेल अमेरिका में बहुत लोकप्रिय है।

## इतिहास
डेनवर नगर की स्थापना नवंबर १८५८ में एक खनन कस्बे के रूप में *पाइक्स पीक गोल्ड रश* या 'स्वर्ण दौड़' के दौरान पश्चिमी कैंसास प्रदेश में की गई थी। उस वर्ष की गर्मियों में, स्वर्ण खोजकों के एक समूह ने जो ल्वेरेन्स, कैंसास से आए थे यहाँ पहुँचे और दक्षिणी प्लैट नदी के तट पर मोन्टाना नगर की स्थापना की। यह उस नगर का प्रथम अवस्थापन था जो बाद में वर्तमान डेनवर बना। यद्यपि बहुत शीघ्र ही यह स्थान मन्द पड़ने लगा और इसे १८५९ की गर्मियों में औरारिया और संत चार्ल्स नगर के लिए छोड़ दिया गया।

## भूगोल
डेनवर फ्रन्ट रेन्ज अर्बन कॉरिडोर के केन्द्र में स्थित है, पश्चिम में रॉकी पर्वतों और पूर्व में उच्च मौदानोण से घिरा हुआ। संयुक्त राज्य जनगणना ब्यूरो के अनुसार, इस नगर का कुल क्षेत्रफल ४०१.३ किमी² है, जिसमें से ४.१ किमी² (१.०३%) जलक्षेत्र है। डेनवर नगर और काउन्टी केवल तीन अन्य काउन्टियों से घिरे हुए हैं: एडम्स काउन्टी उत्तर और पूर्व में, आरापाहो काउन्टी (*Arapahoe*) दक्षिण और पूर्व में और जेफ़रसन काउन्टी पश्चिम में।

### मौसम
डेनवर का औसत तापमान १०.१ °से है और औसत वार्षिक अवक्षेपण १५.८१ इन्च है। मौसम का पहला हिमपात सामान्यतः १९ अक्टूबर के आसपास और अन्तिम हिमपात २७ अप्रैल के आसपास होता है और प्रत्येक मौसम में लगभग ६१.४ इन्च तक हिम-जमाव हो जाता है।

डेनवर की सर्दियां मृदु से शीत तक परिवर्तित होती रहती हैं। डेनवर में आजतक का सबसे कम तापमान ९ जनवरी को -३३.९ °से दर्ज किया गया था और अन्तिम बार -२९ °से से कम तापमान फरवरी २००७ में दर्ज किया गया था जब तापमान -३० °से था। यद्यपि एतिहासिक रूप से जनवरी का महीना डेनवर में सर्वाधिक ठंडा रहा है लेकिन हाल के वर्षों में दिसंबर के महीने में अधिकतम औसत तापमान अधिक कम रहता है।

## सन्दर्भ


## बाहरी कड़ियाँ
* डेनवर का आधिकारिक जालपृष्ठ 




श्रेणी:संयुक्त राज्य अमेरिका के नगर
टैंटेलम

**टैंटेलम** (Tantalum) आवर्त सारणी के पंचम संक्रमण समूह का तत्व है। इसका केवल एक स्थिर समस्थानिक, द्रवमानसंख्या 181, प्राप्त है। इसके चार कृत्रिम रेडियधर्मी समस्थानिक भी ज्ञात हैं, जिनकी द्रव्यमान संख्या 176, 177, 180 और 182 है। इस तत्व की खोज 1872 ई. में एकबर्ग (Ekeberg) नामक वैज्ञानिक ने की थी।

टैंटेलम सदैव नियोबियम के साथ मिश्रित पाया जाता है। टैंटेलाइट, [Fe (Ta O3)2], इस तत्व का मुख्य खनिज है। यह कोलंबाइट, Fe (Nb O3)2 के साथ मिश्रित रहता है। यह आस्ट्रेलिया, संयुक्त राज्य अमरीका, ब्राजिल एवं कांगो में मुख्य रूप से पाया जाता है।

टैंटेलम तत्व को नियोबियम से अलग करने की विधि डी मौरिग्नैक (De Morignac) ने सन् 1866 में पूरी की। अब भी यही विधि इस कार्य के लिये उपयोग में आती है। इस विधि में अयस्क को सर्वप्रथम सोडियम हाइड्रॉक्साइड के साथ गलाते हैं। इसे जल से धोकर गरम हाइड्रोक्लोरिक अम्ल से पाचित करने पर, ट्रैंटेलिक एवं नियोबिक अम्ल का मिश्रण मिलता है। इसे हाइड्रोफ्लोरिक अम्ल, (H F), में घुलाकर पोटासियम क्लोराइड के साथ मिश्रित करने पर टैंटेलम नियोबियम की डाइफ्लोराइड, (K2 Ta F7. K2 Nb O F5 H2 O), बनेगी। इस मिश्रण के संतृप्त विलयन से मणिभीकरण करने पर टैंटेलम लवण के मणिभ अलग जो जाते हैं और नियोबियम का यौगिक विलयन में रहता है। टैंटेलम के डाइफ्लोराइड को सोडियम धातु के साथ निर्वात नलिका में गरम करने पर टैंटेलम धातु बच जाती है। नई विधि के अनुसार द्रवित डाइफ्लोराइड का लौह के बरतन में कार्बन धनाग्र (anode) द्वारा विद्युद्विच्छेदन करते हैं। इससे चूर्ण अवस्था में टैंटेलम धातु मिलती है। चूर्ण को उच्च ताप पर दबाव के साथ गरम कर धातु के तार बनाए जाते हैं। टैंटेलम एक पैरामैग्नेटिक पदार्थ है।

## गुनधर्म
टैंटेलम श्वेत-रंग की धातु है। उसके कुछ भैतिक गुणधर्म ये हैं: संकेत (Ta), परमाणुसंख्या 73, परमाणुभार 180.95, परमाणुव्यास 2.94 ऐंग्स्ट्रॉम, गलनांक 2,995 डिग्री सें0, घनत्व 16.6 ग्राम प्रति घन सेंमी0। टैंटेलम सामान्यत: अम्ल तथा अन्य संक्षारक यौगिकों से प्रभावित नहीं होता। केबल भास्विकाम्ल (H F), सांद्र सलफ्यूरिक अम्ल और गरम फॉस्फोरिक अम्ल इससे किया करते हैं।

टैंटेलम प्राय: पंचसंयोजी यौगिक बनाता है, परंतु 2, 3 और 4 संयोजकता के भी यौगिक ज्ञात हैं। टैंटेलम पंचजारेय (पंचॉक्साइड), (Ta2O5); सहिकाम्ल (टैंटलिक अम्ल), (HTaO3 H2O); टैंटेलम पंचफ्लोराइड, (Ta F5); टैंटेलम नीरेय (क्लोराइड), (Ta Cl5); और टैंटेलम प्राएय (कार्बाइड) (Ta C), इसके कुछ प्रमुख यौगिक हैं।

## उपयोग
right|thumb|200px|टैंटेलम एलेक्ट्रोलाइटिक कैपेसिटर
टैंटेलम धातु यदि अम्ल विलयन में डाली जाय, तो वह केवल एक ही ओर विद्युत को प्रवाहित करेगी। इसलिये इसका उपयोग विद्युद्विश्लेषक ऋजुकारी (electrolyte rectifier) बनाने में हुआ है। टैंटेलम धातु के उपकरण संक्षारण प्रतिरोधक होने के कारण अनेक रासायनिक क्रियाओं में काम आते हैं। इस धातु का शारीरिक क्रिया पर न्यून प्रभाव पड़ता है, अतएव शल्य चिकित्सा में यह उपयोगी सिद्ध हुआ है। 

## बाहरी कड़ियाँ
* WebElements.com: Tantalum
* Tantalum-Niobium International Study Center

श्रेणी:रासायनिक तत्व
श्रेणी:संक्रमण धातु
श्रेणी:उच्चतापसह धातुएँ